Jiang Zemin
Jiang Zemin Res apud Vicidata repertae: Nativitas: 17 Augusti 1926; Yangzhou Obitus: 30 Novembris 2022; Sciamhaevum Patria: Republic of China, Res publica popularis Sinarum Familia Genitores: Jiang Shijun; Wang Zhelan Coniunx: Wang Yeping Proles: Jiang Mianheng, Jiang Miankang Memoria Sepultura: Yangtze Estuary Jiang Zemin vel litteris Sinicis 江泽民 (Yangzhou in urbe die 17 Augusti 1926 natus; mortuus Sciamhaevi die 30 Novembris 2022) fuit secretarius generalis factionis communisticae Sinarum ab anno 1989 usque in 2002. Filius operarii electricitatis sed mox a patruo, factionis communisticae sodale, adoptatus, Jiang Zemin alumnus fuit universitatis Nationalis Centralis, quo tempore hoc studium Nanchini sub obsidione Iaponica conducebatur. Universitatem Jiaotong Sciamhaevensen postea frequentavit. Praefectus urbi Sciamhaevo anno 1985 creatus est, quo officio usque in 1988 functus est. Secretarius generalis factionis communisticae die 24 Iunii 1989 subito promotus est post tumultus fori Tiananmen(en) (quos antecessor Zhao Ziyang sublevavisse inculpatus erat) atque usque ad 15 Novembris 2002 meruit. Ex hoc officio erat rei publicae popularis Sinarum princeps, cui insuper praeses die 27 Martii 1993 nominatus est. Successor titulis ambobus fuerit Hu Jintao, qui die 15 Martii 2003 praeses acclamatus erit.